- Hindi News
- National
- कलेक्टर एसपी से बोले कांग्रेसी, साहब! भाजपाइयों का ही दबाव है कि महापौर के खिलाफ प्रदर्शन करो
कलेक्टर-एसपी से बोले कांग्रेसी, साहब! भाजपाइयों का ही दबाव है कि महापौर के खिलाफ प्रदर्शन करो
सीएम के दौरे से पहले महापौर भोपाल तलब, पूछताछ में बोले- ऑडियो में मेरी आवाज नहीं
मुख्यमंत्री शिवराजसिंह चौहान के शनिवार के दौरे के दौरान कांग्रेस के विरोध प्रदर्शन के मद्देनजर सर्किट हाउस में कलेक्टर विकास नरवाल और एसपी सचिनकुमार अतुलकर ने एक बैठक बुलाई। दोनों अफसरों ने कांग्रेसियों को उग्र प्रदर्शन न करने एवं व्यवस्था में खलल न डालने की समझाइश दी। गौरतलब है कि महापौर का कमीशन संबंधी ऑडियो वायरल होने के बाद कांग्रेस जगह-जगह प्रदर्शन कर रही है। मुख्यमंत्री के सामने भी इसी मुद्दे पर काले झंडे दिखाने की तैयारी है।
बैठक के दौरान ननि के पूर्व अध्यक्ष त्रिलोकीनाथ कटारे ने कहा कि साहब हम तो फिर भी चुप रहते। लेकिन खुद इन्हीं भाजपाइयों का दबाव है कि महापौर के खिलाफ प्रदर्शन करो, उन्हें हटवाओ। कटारे की ये बात सुनकर पुलिस-प्रशासन के अफसर मुस्कराने लगे। इसी बीच जिलाध्यक्ष हीरासिंह राजपूत ने कहा कि चलिए हम कुछ नहीं करेंगे। आप दोनों (कलेक्टर-एसपी) ही मुख्यमंत्री को कह दीजिए की महापौर को हटाना कितना जरूरी है। ये बात सुनकर अफसर एक बार फिर हंसने लगे। हालांकि कांग्रेसियों ने अफसरों को इस बात का आश्वासन दिया कि वे विरोध शांतिपूर्ण तरीके से करेंगे। जवाब में एसपी अतुलकर ने कहा कि विरोध शांतिपूर्ण रहे तो हमें कोई आपत्ति नहीं है। लेकिन प्रदर्शन के नाम पर गड़बड़ी की गई तो फिर हम कड़ाई से निपटेंगे। इसी बीच कांग्रेस नेत्री रेखा चौधरी ने कलेक्टर से ननि के सामने प्रदर्शन के दौरान हुए लाठी चार्ज के मामले की मजिस्ट्रियल जांच की फाइल मांगी। बैठक में पूर्व मंत्री सुरेंद्र चौधरी, नेता प्रतिपक्ष डॉ. अजय परमार, प्रवक्ता संदीप सबलोक, अंकलेश्वर दुबे समेत कांग्रेस के अन्य जिला पदाधिकारी मौजूद थे।
अाज मशाल जुलूस, कल बंद का अाह्वान
‘कमीशनबाजी के ऑडियो’ मामले में महापौर अभय दरे को बर्खास्त करने की मांग काे लेकर कांग्रेस शुक्रवार को शाम 6 बजे कांग्रेस कार्यालय से मशाल जुलूस निकालेगी। वहीं शनिवार को शहर बंद का अाह्वान करते हुए मुख्यमंत्री को काले झंडे दिखाएगी। यह निर्णय गुरुवार को शहर व ग्रामीण कांग्रेस की संयुक्त बैठक में लिया गया। शनिवार को सुबह से कांग्रेसी बाइक रैली निकालकर बंद काे समर्थन मांगने निकलेंगे। वहीं काले झंडे दिखाने कजलीवन मैदान के लिए रवाना होंगे।
महापौर अभय दरे के जाति प्रमाण पत्र को चुनौती देने वाली याचिका पर गुरुवार को सप्तम एडीजे एमके शर्मा की कोर्ट में सुनवाई हुई। महापौर के प्रतिपरीक्षण के बाद कोर्ट ने अंतिम बहस के लिए 4 मार्च की तारीख तय की है। इसके बाद कोर्ट फैसला सुनाएगी। याचिकाकर्ता संजय बाबा सेन के अधिवक्ता धीरज ताम्रकार ने बताया कि गुरुवार को कोर्ट में महापौर का प्रतिपरीक्षण हुआ। बहस के बाद कोर्ट प्रकरण में फैसले के लिए तारीख तय करेगी।
महापौर के जाति प्रमाण-पत्र मामले में कोर्ट
में गवाही खत्म, अंतिम बहस कल
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva